บาทเปิด 34.94/99 แนวโน้มอ่อนค่า
เงินบาทเปิดตลาด 34.94/99 บาทต่อดออล่าร์  แนวโน้มอ่อนค่า มีลุ้นแตะ 35 รับคาดการณ์เฟดขึ้นดอกเบี้ยก.ย.นี้
14 ก.ย. 2559

เงินบาทเปิดตลาด 34.94/99 บาทต่อดออล่าร์  แนวโน้มอ่อนค่า มีลุ้นแตะ 35 รับคาดการณ์เฟดขึ้นดอกเบี้ยก.ย.นี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.94/99 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 34.89 บาท/ดอลลาร์
วันนี้เงินบาทมีโอกาสอ่อนค่าได้ หลังจากที่ดอลลาร์สหรัฐปรับตัวแข็งค่าขึ้นเมื่อเทียบกับสกุลหลักอื่นๆ เนื่องจากตัวเลขเศรษฐกิจสหรัฐฯ ในช่วงนี้ออกมาดี และจากการคาดการณ์ของนักลงทุนที่มองเห็นความเป็นไปได้มากขึ้นที่ธนาคารกลางสหรัฐ (เฟด) มีโอกาสจะปรับขึ้นดอกเบี้ยนโยบายในการประชุมรอบเดือน ก.ย.นี้
"เมื่อวานปัจจัยจากข้อมูลเศรษฐกิจสหรัฐฯที่ออกมาดี และตลาดเชื่อว่ามีแนวโน้มมากขึ้นที่ประชุมเฟดรอบนี้จะปรับขึ้นดอกเบี้ย ซึ่งตลาดได้เทขายดอลลาร์ เพื่อเตรียมรอรับไว้แล้ว" นักบริหารเงิน กล่าว          
นักบริหารเงิน คาดว่า วันนี้เงินบาทมีโอกาสจะอ่อนค่าไปแตะที่ระดับ 35 บาท/ดอลลาร์ โดยมองกรอบการเคลื่อนไหวไว้ที่ 34.90-35.10 บาท/ดอลลาร์